LV Eiropas Savienības Oficiālais Vēstnesis C 60/15

Grozījuma pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2010/C 60/07

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

GROZĪJUMA PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu

“CASTAGNA DEL MONTE AMIATA”

EK Nr. IT-PGI-0117-0084-10.07.2001

AĢIN ( X ) ACVN ( )

1. Produkta specifikācijas nodaļa, kurā izdarīti grozījumi:

—  Produkta nosaukums —  Produkta apraksts — Ģeogrāfiskais apgabals —  Izcelsmes apliecinājums —  Ražošanas metode —  Saikne —  Marķējums —  Valsts prasības —  Citur (precizēt)

2. Grozījuma(-u) veids:

— Grozījumi vienotajā dokumentā vai kopsavilkuma lapā —  Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums —  Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi —  Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts)

3. Grozījums(-i):

3.1. Ģeogrāfiskais apgabals:

Specifikācijas 4. panta 2. punktā teikumu

“Tomēr par piemērotiem jāuzskata tādi kastaņkoki ēdamo kastaņu ieguvei, […] kuri stādīti augsnēs, kas radušās, sadēdot vulkāniskajam izvirdumiezim trahītam, […]”.

aizstāj ar

“Tomēr par piemērotiem jāuzskata tādi kastaņkoki ēdamo kastaņu ieguvei, […] kuri stādīti augsnēs, kas radušās galvenokārt no vulkāniskajiem iežiem un irdena smilšakmens, un tādējādi tās veidotas lielākoties no kramzemes vai kramzeme tajās ir lielā daudzumā, […]”.

Šāds grozījums attiecībā uz audzēšanas vides augsnes apstākļiem ir vajadzīgs tādēļ, ka pašreizējā ražošanas specifikācijā, kas ir pamats AĢIN reģistrēšanai saskaņā ar Regulu (EK) Nr. 1904/2000, to augšņu ģeoloģiskais raksturojums, kurā aug Amjatas kalna [Monte Amiata] kastaņu birzis, nebija sniegts zinātniski precīzos terminos.

Faktiski nesen, veicot jaunu, bet precīzāku un uzmanīgāku tās teritorijas klasifikāciju pēc ģeoloģiskās piederības, kurā iegūst ar šo AĢIN apzīmēto produktu, noskaidrojās, ka iezis, ko sauc par “trachite del Monte Amiata” [Amjatas kalna trahīts], ir atrodams tikai divos mazos apvidos, turpretim īstenībā kastaņus audzē plašākā apgabalā, [piemērotās] augsnēs, kas cēlušās galvenokārt no vulkāniskajiem iežiem un irdena smilšakmens, un tādējādi tās veidotas lielākoties no kramzemes vai kramzeme tajās ir lielā daudzumā, kā norādīts specifikācijas 4. panta 2. punkta grozījuma priekšlikumā.

Tāpēc šāds grozījums ir vajadzīgs, lai nepieļautu, ka lielu daļu attiecīgā ražošanas apgabala zemes gabalu uzskata par kastaņu audzēšanai nepiemērotu.

KOPSAVILKUMS

PADOMES REGULA (EK) Nr. 510/2006

“CASTAGNA DEL MONTE AMIATA”

EK Nr. IT-PGI-0117-0084-10.07.2001

ACVN ( ) AĢIN ( X )

Šis kopsavilkums nosaka galvenos produkta specifikācijas elementus informācijas nolūkā.

1. Atbildīgais departaments dalībvalstī:

Nosaukums: Ministero delle Politiche Agricole e Forestali Adrese: Via XX Settembre 20 00187 Roma RM ITALIA Tālr. +39 0646655106 Fakss +39 0646655202 E-pasts: aco7@politicheagricole.it

2. Grupa:

Nosaukums: Consorzio forestale dell'Amiata Adrese: Loc. Colonia 19 58031 Arcidosso GR ITALIA Tālr. +39 0564967248 Fakss +39 0564967248 E-pasts: — Sastāvs: Ražotāji/pārstrādātāji ( X ) citi ( )

3. Produkta veids:

1.6. grupa. Svaigi vai pārstrādāti augļi, dārzeņi un labība

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums:

“Castagna del Monte Amiata”

4.2. Apraksts:

Ar aizsargāto ģeogrāfiskās izcelsmes norādi “Castagna del Monte Amiata” apzīmē kastaņus, ko audzē nākamajā punktā norādītajā apgabalā un kas pieder pie šādām vispārpazīstamām šķirnēm: “Marrone”, “Bastarda Rossa” un “Cecio”.

Augļiem jābūt ar šādām īpašībām:

kastaņu minimālais lielums ir tāds, lai tīrsvara kilogramā būtu vismaz 80 (astoņdesmit) svaigu augļu. Ja laika apstākļi ir īpaši nelabvēlīgi, tad attiecīgajā gadā pieļaujama 10 % (desmit procentu) liela pielaide;

augļu izmērs: liels;

augļu forma: otrādi olveida vai ovāla ar maz izteiktu knābīti;

augļu krāsa: iesarkana ar dzīslojumu tumšākā krāsā;

sēklas nabiņa jeb zīmīte: lazdu riekstu krāsā un ģeometriski regulāra;

ārējais slānis: viegli nolobāms un gaiši ruds;

sēkla: gaišā krēmkrāsā;

garša: izsmalcināta un saldena.

4.3. Ģeogrāfiskais apgabals:

“Castagna del Monte Amiata” ražošanas apgabalā ietilpst Grosseto provinces Arcidosso, Casteldelpiano, Santa Fiora, Seggiano, Cinigiano un Roccalbegna pašvaldības teritorijas un Siena provinces Castiglione d'Orcia, Abbadia S. Salvatore un Piancastagnaio pašvaldības teritorijas. Tomēr par piemērotām uzskatāmas arī tās kastaņkoku audzes ēdamo kastaņu ieguvei, kas aug Amjatas kalna [Monte Amiata]“Castanetum” ģeobotāniski klimatiskajā rajonā, kurš atrodas uz nogāzes no 350 līdz 1 000 m augstumā virs jūras līmeņa, kur kastaņkoki aug augsnēs, kas cēlušās galvenokārt no vulkāniskajiem iežiem un irdena smilšakmens, un tādējādi tās veidotas lielākoties no kramzemes vai kramzeme tajās ir lielā daudzumā.

4.4. Izcelsmes apliecinājums:

Visi ražošanas posmi jāuzrauga, katrā posmā dokumentējot izejmateriālus un gatavo produkciju. Produkta izsekojamība tiek nodrošināta, reģistrējot ražotājus un iepakotājus kontroles iestādes pārraudzībā esošos īpašos sarakstos un laikus ziņojot pārbaudes iestādei par saražotajiem daudzumiem. Kontroles iestāde pārbauda visas attiecīgajos reģistros ierakstītās fiziskās vai juridiskās personas.

4.5. Ražošanas metode:

Atstarpēm starp stādījumiem, audzēšanas veidiem, kā arī periodiskās un daudzgadu zaru apgriešanas sistēmām jābūt tādām, kas Amjatas kalna rajonā ir tradicionālas un vispārlietojamas, vai – jebkurā gadījumā – tādām, lai neizmainītos kastaņu augļu raksturīgākās īpašības. Audzējamo kastaņu blīvumam jābūt tādam, lai uz hektāra platības būtu vismaz 60 koki un ne vairāk par 150 kokiem.

Kastaņu augļu veidošanās un nobriešanas laikā nav atļauts lietot nekādus mākslīgos mēslošanas līdzekļus, ne arī augu aizsardzības līdzekļus.

Ražu var novākt ar rokām vai mehanizēti, taču tā, lai produkts saglabātos pilnīgi vesels.

Kastaņu produkcija, ko var piedāvāt tirgū ar AĢIN “Castagna del Monte Amiata”, nedrīkst pārsniegt 12 (divpadsmit) kilogramu no koka un 1 800 (tūkstoš astoņsimt) kilogramu no hektāra.

Kastaņu šķirošanas, kalibrēšanas, apstrādes un uzglabāšanas darbības jāveic 4.3. punktā noteiktā ražošanas apgabala teritorijā.

Produktu iekonservē, vai nu iegremdējot to aukstā ūdenī bez jebkādām piedevām un atstājot to tur ne ilgāk par septiņām dienām, vai iegremdējot siltā un pēc tam aukstā ūdenī bez jebkādu piedevu pievienošanas un saskaņā ar pareizo vietējo paņēmienu. Turklāt kastaņus ir atļauts uzglabāt, tos sasaldējot saskaņā ar saldētiem produktiem paredzēto kārtību.

4.6. Saikne:

Tā kā Amjatas kalna rajonā ir augsnes ar vērtīgām īpašībām un sevišķi labvēlīgi klimatiskie apstākļi, ēdamie kastaņi tajā audzēti vienmēr. Kastaņkoki vairāk sastādīti Amjatas vulkāna konusa rietumu un dienvidrietumu pusē, kur stādījumu kopējā platība ir 2 078 hektāri, un visvairāk to ir Arcidosso, Castel del Piano, Cinigiano, Roccalbegna, Santa Flora, Seggiano un Castiglione d'Orcia pašvaldības teritorijās.

Kopš XIV gadsimta Amjatas kopienas statūtos ierakstīti precīzi noteikumi kastaņkoku resursu saglabāšanai un ekspluatācijai gan attiecībā uz augļu novākšanu, gan arī kastaņu koksnes ieguvi kokapstrādei vai malkai. Šie statūti aizliedz zaļojošu un sausu koku bojāšanu un ciršanu, izņemot ar īpašu vietējo iestāžu izdotu atļauju, un paredz tam laikam lielus naudas sodus.

Turklāt kastaņu ražas novākšanai tika noteiktas kalendārās dienas, precizējot laikposmu, kad tā ir tikai īpašnieka kompetencē, un laikposmu, kad ražu var novākt brīvi. Ražas brīvās novākšanas laiks varēja ilgt līdz pat nākamā gada karnevālam, lai visi, arī visnabadzīgākie, varētu sagādāt sev iztikas minimumu. Arī šajā gadījumā pārkāpējiem varēja uzlikt naudas sodus.

Šādi noteikumi pamatojami ar to, ka ilgu laiku kastaņi kalnu iedzīvotājiem atsevišķos gada posmos bija galvenais, ja ne vienīgais uzturlīdzeklis.

Šīs uztura vajadzības noteica, ka ar laiku apgabalā dziļi iesakņojās ar kastaņu audzēšanu saistīta tradīcija. Faktiski nostiprinājās tādu vietējo kastaņu šķirņu selekcija, kuras bija piemērotas klimatiskajiem apstākļiem un ekonomiski izdevīgas; līdztekus tam attīstījās un izplatījās arī produkta iekonservēšanas un gatavošanas paņēmieni.

Turklāt Amjatas kalna rajonam ir īpaši izdevīga ģeogrāfiskā atrašanās vieta, kas ļauj tam iegūt augstas kvalitātes produkciju agrāk par citiem reģiona apgabaliem, kas atrodas vairāk uz ziemeļiem.

4.7. Pārbaudes struktūra:

Nosaukums: IMC Istituto Mediterraneo di Certificazione Adrese: Via Carlo Pisacane 32 60019 Senigallia AN ITALIA Tālr. +39 0717928725 Fakss +39 0717910043 E-pasts: imcert@imcert.it

4.8. Marķējums:

Līdztekus pārbaudes struktūras garantijas zīmogam, marķējumu–zīmogu veido nostiprināta etiķete, uz kuras jābūt šādām norādēm:

a) “Castagna del Monte Amiata”, tieši zem kuras ir norāde “Indicazione geografica protetta” (IGP) [“Aizsargāta ģeogrāfiskās izcelsmes norāde” (AĢIN)] saskaņā ar pievienoto logotipu, kas ir šīs specifikācijas neatņemama sastāvdaļa;

b) ar burtiem, kas ir par 50 % mazāki nekā tie, kuri izmantoti uzrakstā “Castagna del Monte Amiata”, – iepakojuma saturā ietilpstošo kastaņu šķirņu nosaukums (“Marrone”, “Bastarda Rossa” un “Cecio”); šī norāde marķējumā ir obligāta;

c) ražotāja vārds un uzvārds vai nosaukums un juridiskā adrese, kā arī kastaņu iepakošanas uzņēmuma nosaukums un adrese (neatkarīgi no tā, vai tas ir ražotājs pats vai trešā persona);

d) iepakojumā sākotnēji iesaiņotais produkta daudzums, kas norādīts saskaņā ar spēkā esošajiem tirdzniecības standartiem.

(1) OV L 93, 31.3.2006., 12. lpp.